21.2.2022
SL
Uradni list Evropske unije
C 83/15
Sedanje besedilo se glasi: „7.
Ekstra deviško oljčno olje z zaščiteno označbo porekla, kot je opisano v členu 1, je treba tržiti v temnih steklenih, nerjavnih ali pločevinastih posodah s prostornino največ pet litrov.“
To besedilo se nadomesti z naslednjim: „7.
Ekstra deviško oljčno olje z zaščiteno označbo porekla, kot je opisano v členu 1, je treba tržiti v steklenih ali pločevinastih posodah ali kakršnih koli drugih posodah, primernih za shranjevanje olja, s prostornino največ pet litrov.“
Namen te spremembe je proizvajalcem omogočiti uporabo posod, ki trenutno niso določene v specifikaciji proizvoda, da bi lahko izpolnili različne tržne zahteve. — Pravila o stekleničenju so bila spremenjena.
Sedanje besedilo se glasi: „Pridelava, ekstrakcija in stekleničenje olja potekajo na opredeljenem območju.
Stekleničenje mora potekati na opredeljenem geografskem območju, da se ohranijo posebne lastnosti in kakovost olja ‚Monte Etna‘, pri čemer se zagotovi, da zunanji nadzorni organ izvaja preglede pod nadzorom proizvajalcev.“
To besedilo se nadomesti z naslednjim: „Ekstra deviško oljčno olje z zaščiteno označbo porekla ‚Monte Etna‘ mora biti pakirano na geografskem območju, opredeljenem v točki 4.“
Ta zahteva je potrebna, da je premikov surovin in samega olja čim manj.
Tudi pri prevozu neustekleničenega olja v cisternah je večkrat prišlo do manjših kemičnih sprememb, ki so se kazale v občutno večjih organoleptičnih spremembah.
Oljčno olje je izjemno občutljivo za aromatične motnje, ki jih lahko povzroči notranje okolje cisterne, v kateri se prevaža.
Poleg tega tako nadzorni organ lahko tudi zagotovi, da se med celotnim postopkom proizvodnje in pakiranja lahko opravijo ustrezni pregledi, kar prav tako prispeva k ohranjanju značilnih lastnosti ZOP ter zagotavlja sledenje in sledljivost.“
Ta sprememba dodatno utemeljuje omejitev polnjenja na opredeljeno območje.
Nadzorni organ — V specifikacijo proizvoda je bil dodan poseben člen o tem, saj je manjkal.
Ker se je nadzorni organ spremenil, je bila točka 4.7 povzetka ustrezno popravljena.
Sedanje besedilo se glasi: „Ime: Agroqualità SARL Naslov: Piazza Sallusti, 21, 1-00187 Rim“ To besedilo se nadomesti z naslednjim:
„Člen 10
Nadzor Kot zahteva zakonodaja EU, nadzorni organ preveri, ali je proizvod skladen s specifikacijo proizvoda.
Izbrani nadzorni organ je Agroqualità (Viale Cesare Pavese 305, 00144 Rim; E-naslov: agroqualita@agroqualita.it; Tel.
06 54228675; faks: 06 54228692).“